open-index/open-wikipedia-markdown huggingface dataset:
Meinhard Nehmer

**Meinhard Nehmer** (født 1941) er en østtysk bobkjører som deltok i de olympiske vinterleker 1976 i Innsbruck og 1980 i Lake Placid

Nehmer ble olympisk mester to ganger i bobsleigh under vinter-OL 1976 i Innsbruck. Han var med på de østtyske lagene som vant både toer- og firebob. Nehmer var styrmann i både toer- og firebob. Han var også Øst-Tysklands flaggbærer under åpningsseremonien.

Fire år senere, under Vinter-OL 1980 i Lake Placid, vant han firebob og kom på tredjeplass i toerbob.

Nehmer ble verdensmester i bobsleigh fire ganger; i toerbob 1977 i St. Moritz, i både toer- og firerbob i 1978 i Lake Placid og i firerbob 1979 i Königssee.

## OL-medaljer
* 1976  Innsbruck -  **Gull** i bobsleigh, toerbob  Øst-Tyskland 
* 1976  Innsbruck -  **Gull** i bobsleigh, firerbob  Øst-Tyskland 
* 1980  Lake Placid -  **Gull** i bobsleigh, firerbob  Øst-Tyskland 
* 1980  Lake Placid -  Bronse i bobsleigh, toerbob  Øst-Tyskland

## Referanser


## Eksterne lenker
*
Norges første frimerke

**Norges første frimerke** ble utgitt den 1. januar 1855. Samtidig ble det innført 4 skillings enhetsporto innenfor Norges grenser. Motivet var Norges riksvåpen uten landets navn, og tegnet av Nils Andreas Harbou Zarbell. Trykt på håndgjort papir, utagget i opplag på . Ark a 200 merker (oppdelt i fire felt á 50 stk). Vannmerke: løve med Olavsbile. Merket er det eneste norske, ordinært utgitte, utaggede frimerke.

Et frimerke på arket har fått en feil på den ene av løvens føtter. Dette merket har oppnådd høy pris på frimerkeauksjoner.

## Se også
* Frimerke

## Litteratur
*Tore Gjelsvik: *Norway Number One. The new handbook*, Offset-Sats A/S, Trondhjem, 1994, ISBN 82-992129-3-6; 2. edition, Offset-Sats A/S, Trondhjem, januar 2000, ISBN 82-90272-71-5
Fru Ingeborgs legat

**Fru Ingeborgs legat** ble opprettet av den styrtrike, men ellers helt ukjente Ingeborg Mikkelsdatter; verken kirkebøker eller andre arkiver har kunnet gi svar på hvem hun var, utover at hun var hatt en eller annen tilknytning til Øksnes. I 2022 var det 400 år siden den første lasten med mel i gave til Øksnes gikk nordover fra Bergen. I 1621 testamenterte fru Ingeborg en gave på 300 riksdaler *in specie* til Bergen domkirke, der renter av beløpet skulle brukes til en årlig forsendelse av «*en halv [[Lest (skipsvolum)|Lest]]*» (omregnet til 500 kilo) mel til «*Fattige og Nødtørftige udi [[Vesterålen|Vesteraalens]] Len i Nordlandene*» og fordeles mellom Sortland sund, Langenæs vær, Øksnes fjerding og Tindens fjerding. 300 speciedaler tilsvarte verdien av 150 kyr, i dag utgjørende flere millioner kroner. Legatet er fremdeles aktivt, og regnes som det eldste i sitt slag i Norge.

I 1622 ankom den første forsendelsen til Øksnes, og slik fortsatte det - til 1830, da en økning i melprisen og et rentehopp gjorde slutt på den rause donasjonen. Nå måtte Bergen domkirke selv dekke utgiftene til mel og forsendelsen nordover. Et forslag om å få avsluttet forpliktelsen ble avvist av formannskapene i Vesterålen. I 1849 ble saken sendt til høyesterett, som avgjorde at forpliktelsen stod ved lag. Ordlyden var jo at avtalen gjaldt til «dommedags ettermiddag».

Under andre verdenskrig ble transport over minelagte farvann så risikofylt at handelsmannen Berntzen på Myre fikk overlatt ansvaret for utdelingen. Til gjengjeld skulle Bergen kommune betale ham for dette. Men så oppstod uenigheter mellom Øksnes forsorgsvesen og kirkevergen i Bergen, og først i 1948 fikk Berntzen oppgjør for sine utlegg. En vesentlig endring fant sted i 1958, under et middagsselskap på hotell Norge der Bergens daværende ordføreren Knut Tjønneland og direktør Theo G. Martinsen i A/S Vaksdal mølle deltok. Tjønneland foreslo at Vaksdal mølle - i dag «Norgesmøllene avd. Vaksdal» - kunne overta forpliktelsen; og faktisk signerte Martinsen en avtale om å overta forsendelsen av et halvt tonn mel til Øksnes årlig, 300 år frem i tid. Pr 2025 deler Nav Øksnes ut melet til trengende familier og enkeltpersoner etter skjønn, mens Myre kirke/Øksnes menighet bidrar med julegaver til barn, samt matesker.

## Referanser


## Kilder
*NRK: Sender julemel til evig tid (19. desember 2007)
*ABC Nyheter: Mel-arven etter fru Ingeborg Mikkelsdatter (19. desember 2005)
*Øksnesavisa: Julemelet i hus (12. desember 2008)
*Øksnes kommune: Julemelet 2008 - Fru Ingeborgs legat

## Eksterne lenker
Johan Borgos - faghistoriker om mel-legatet
Speaking of Now

***Speaking of Now*** er et studioalbum av jazzgruppen Pat Metheny Group, utgitt 12. februar 2002 av Warner Brothers Records. Det er gruppens tiende studioutgivelse og albumet fikk en Grammy for *«Best Contemporary Jazz Album»* samt to Grammy-nominasjoner for to av låtene. Grunnleggeren av gruppa, gitaristen Pat Metheny, har her byttet ut sin trofaste trommeslager Paul Wertico (var med i 18 år) med mexicaneren Antonio Sanchéz, og han fikk også med seg vietnamesiske Coung Vu som både vokalist og trompetist. Sammen med Steve Rodby på bass og Lyle Mays på tangentene ga gruppen en ny «sound» fra seg enn tidligere. For å gjøre gruppens preg enda mer flerkulturelt fikk også kamerunianeren Richard Bona være med som en «altmuligmann». Albumet ble spilt inn på Right Track Studio i New York og inneholder ni spor. 
Et opptak fra en konsert i Tokyo, Japan fra september samme år som albumet ble utgitt ble til en DVD med navnet **Speaking of Now Live**.

## Sporliste

## Besetning
* Pat Metheny – Akustisk gitar, elektrisk gitar, synthesizer, synthgitar
* Lyle Mays – Piano, keyboard
* Steve Rodby – Cello, akustisk bassgitar
* Antonio Sanchéz – Trommer
* Cuong Vu – Trompet, vokal
* David Samuels – Perkusjon, marimba
* Richard Bona – Akustisk gitar, fretless bassgitar, vokal, perkusjon

## Priser og nominasjoner

## Se også
*Pat Methenys diskografi

## Referanser


## Eksterne lenker
* 
* Pat Methenys offisielle hjemmeside
Den thailandsk-laotiske grensekrigen

**Den thailandsk-laotiske grensekrigen** var en kort konfrontasjon mellom Thailand og Laos om kontrollen over omstridte områder på grensen mellom de to landene. Suverenitet over byen Ban Romklao på grensen til Phitsanulok-provinsen og tre små landsbyer i Uttaradit-provinsen var uklar, ettersom Thailand var uenig i at grensene skulle ligge på samme sted som grensene til den tidligere franske kolonien Fransk Indokina.

I 1907 inngikk Frankrike og Siam en grenseavtale som førte til en disputt om enkelte grenselandsbyer. I 1984 var det skyteepisoder mellom thailandske og vietnamesisk-støttede laotiske styrker. En annen faktor var Hmong-opprøret i Laos, hvor Hmong ofte benyttet seg av baser inne i Thailand. I tillegg bidrog den kalde krigen til å distansere partene fra hverandre. Mens Thailand var en alliert av USA, var Laos en nær alliert av Vietnam og Sovjetunionen.

En rekke mindre skyteepisoder mellom thailandske og laotiske styrker  fant sted i 1984. I desember 1987 rykket thailandske styrker inn i den omstridte byen Ban Romklao. De okkuperte byen, og heiste det thailandske flagget over den. Styresmaktene i Laos reagerte sterkt, og insisterte på at byen var en del av Xaignabouli-provinsen. Thailand svarte med at byen tilhørte Phitsanulok-provinsen. Pathet Lao-styrker gjennomførte et nattangrep på den relativt små thailandske garnisonen, drev de thailandske styrkene fra byen og tok ned det thailandske flagget. Direkte krig mellom partene brøt dermed ut, som varte helt til 19. februar 1988, da en våpenhvile ble undertegnet.

Totalt ble omtrent 1000 soldater drept eller skadet. De thailandske styrkene hadde mye større tap enn de laotiske, ettersom de ofte måtte kjempe mot sterkt befestede laotiske posisjoner. General Chavalit Yongchaiyudh var lederen for den kongelige thailandske hær, og ble kritisert for sin håndtering av krigen.

Vietnam støttet sin kommunistiske allierte, og sendte en andrevidisjons infanteritropp til Baan Nakok i Xaignabouli for å støtte de laotiske militære operasjonene.

## Referanser



## Se også
Liste over kriger Vietnam har deltatt i (etter 1945) 
Liste over kriger Thailand har deltatt i 
Liste over kriger Laos har deltatt i
Aula-brannen

**Aula-brannen** var en brann i aulaen i Universitetet i Oslo, natten til 28. november 1943, like før den tyske okkupasjonsmakten skulle arrangere en konsert der. De tyske okkupasjonsmyndighetene benyttet brannen som et påskudd for å arrestere og deportere studentene ved universitetet.

## Brannen
Skadene var ubetydelige da brannvesenet raskt kom til stedet, siden brannstifterne selv hadde varslet brannen. Fra norsk hold ble det hevdet at brannen var en nazistisk provokasjon, etter mønster av Riksdagsbrannen i Berlin i 1933. Tyske okkupasjonsmyndigheter hevdet at kommunistiske studenter sto bak, og Josef Terboven beordret en større aksjon mot studentene ved Universitetet i Oslo den 30. november. 1&nbsp;166 personer, hovedsakelig mannlige studenter, ble arrestert, og universitetet ble stengt. Blant de arresterte var det mange som hadde lite eller ingenting med motstandsbevegelsen å gjøre, og arrestasjonene har derfor blitt sett på som en form for represalier. 644 av de arresterte ble sendt til leirer i Tyskland, og 17 personer døde under oppholdet.

## De ansvarlige
Det kom i 1949 frem at personer i kretsen rundt den illegale avisen *[[London-Nytt]]* hadde stått bak ildspåsettelsen på initiativ av Petter Moen. Hensikten var, ifølge Svein Wilhelm Bruuns vitnemål i en landssvikersak, å legge skyld på nazistene, og «piske opp hatet mot tyskerne». Dette oppdraget hadde de fått fra England, da britene mente at det var for gemyttlige tilstander mellom den norske befolkning og den tyske okkupasjonsmakt, hevdet Bruun. Motstandsgruppen skrev selv i sin illegale avis at det var tyskerne som sto bak. I 1993, ved femtiårsmarkeringen for arrestasjonene som fulgte brannen, kom det fram at det var fire menn som sto bak, og at lederen var Petter Moen. Moen omkom da fangeskipet han var med på vei til Tyskland sank i 1944.

## Kilder
**8. mai*, forsiden, 2. august 1948
*Folk og Land, side 7, 13. desember 1948

## Eksterne lenker

* «Straffet 1200 da Universitetets aula ble tent på», artikkel i *[[Aftenposten]]* 24. november 2013
* Var på feil sted til feil tid hos Den norske Buchenwaldforeningen
Den norske Buchenwaldforeningen

**Den norske Buchenwaldforeningen** er en forening for norske personer som har vært politisk fange og internert i Buchenwald og tilliggende konsentrasjonsleire, før eller under den andre verdenskrig, samt pårørende og andre interesserte.

Dr. Petru Muresan fra Romania inspirerte til opprettelsen av den norske Buchenwaldforeningen, som har som formål å utgjøre en felles front mot grupperinger som benekter overgrepene i tyske konsentrasjonsleirer, og dagens nynazisme.

Det første møte i Buchenwaldforeningen ble avholdt 22. oktober 1994 på Universitetet i Oslo. I det første styre satt Elling Kvamme (leder), Tollak Sirnes og Johan Baarli.

Foreningen er tilsluttet *Comité International Buchenwald-Dora*. Helga Arntzen er Norges representant for foreningen i den internasjonale Buchenwald-Dora foreningen, IKBD.

## Eksterne lenker
*
London-Nytt

**London-Nytt** var en av de største og mest innflytelsesrike illegale avisene i Norge under andre verdenskrig.

## Historie
Avisen ble utgitt i nesten to og et halvt år, fra 1942 til 1944. Den var ikke bare en lokal Oslo-avis, men hadde en sentral funksjon og spredte seg utover store deler av landet.

London-Nytt ble raskt en av de største trykksakene i motstandskampen, både i antall utgivelser og opplag:
* Den **nasjonale delen** av avisen, som sirkulerte i Oslo og andre byer, kom ut med totalt **540 nummer** i løpet av perioden.
* Det totale opplaget oversteg **1,5 millioner eksemplarer**, noe som vitner om en omfattende og velsmurt produksjons- og distribusjonsorganisasjon.

### Ledelse og Redaksjon
Avisen var tett knyttet til Hjemmefrontens ledelse (HL).

* **Herlov Rygh** ble utnevnt som "pressesjef" av HL og spilte en nøkkelrolle i den overordnede styringen og koordineringen av avisens virksomhet.
* **Petter Moen** og **Andreas Riis** fungerte som hovedredaktører og stod sentralt i den daglige redaksjonelle og tekniske driften.

Avisen ble organisert etter strengt hemmelige prinsipper for å motstå Gestapos angrep. Den ble trykket og distribuert gjennom et nettverk av frivillige som risikerte livet for å bringe nyheter fra London (via BBC-sendinger) og informasjon fra Hjemmefronten ut til folket.

## Innhold
London-Nytt hadde som hovedformål å:

**1.  Spre sannheten:** Publisere nøytral informasjon og nyheter fra alliert side, i direkte kontrast til den nazifiserte norske pressen.

**2.  Opprettholde moralen:** Styrke nordmenns tro på frigjøring og motivere til passiv motstand.

**3.  Koordinere motstanden:** Formidle retningslinjer og beskjeder fra Hjemmefrontens ledelse.

Som en av de største illegale avisene, spilte London-Nytt en avgjørende rolle i informasjonskrigen og i å holde motstandsviljen levende blant befolkningen under okkupasjonen.
Krig (kortspill)

**Krig** er et kortspill med to spillere og én kortstokk.

Målet i kortspillet er å ta over alle motstanderens kort. Vinneren er den som sitter igjen med hele kortstokken til slutt. En vanlig kortstokk med 52 kort deles likt mellom spillerne. Hver spiller legger sine kort i en egen bunke med forsiden ned.

Begge spillerne snur det øverste kortet i sin bunke samtidig. Den som hadde høyest kort vinner begge kortene, og legger dem nederst i sin bunke. Så snur begge neste kort, og slik fortsetter det helt til en har vunnet. Ess er høyest og 2 er lavest. Alle fargene er like mye verd. Hvis kortene har samme verdi, blir det krig. Begge trekker da tre nye kort fra sin bunke, og legger dem med forsiden ned. Så tar dem det siste kortet og legger det med forsiden opp. Den som har det høyeste av disse to kortene vil da vinne alle ti kortene. Om det fortsatt er likt, blir det en ny krig.

Spillet fortsetter helt til en spiller har alle kortene. En spiller som ikke har nok kort igjen til å fullføre en krig har også tapt.

## Referanser
Likouala

**Likouala** er det nordligste departementet i Republikken Kongo. Det grenser til departementene Cuvette og Sangha, og har internasjonale grenser til Den demokratiske republikken Kongo og Den sentralafrikanske republikk. Departementet har et areal på 66 044 km² og en befolkning på nesten 90 000. Den største byen er Impfondo, andre byer inkluderer Epena og Dongou.

Historisk ble denne avdelingen avskåret fra resten av landet av deler av Lobaye, et område av Den sentralafrikanske republikk. Det antas at det først ble bebodd av pygméer 

## Geografi
Likouala er delt inn i tre distrikter:
* Dongou
* Epena
* Impfondo

Likouala har et tropisk klima. Den tørre årstiden er fra mars til juli, resten av året blir dominert av regntiden. Området er nesten dekket med tett og ofte oversvømte skoger, innsjøer og mange fiskedammer. Det er en kampanje i gang for å minimere jakt og redusere effekten av tømmerhogst for å etablere naturreservater i regionen.

Skogen i Likouala vrimler av dyrearter som elefanter, gorillaer og sjimpanser. Likouala huser blant andre dyr også dvergkrokodille *Osteolaemus tetraspis osborni*.

## Referanser
Kongo (folk)

**Bakongofolket** eller **kongofolket** (betyr «jeger»), også kalt **kongolesere**, er en etnisk folkegruppe som bor langs den atlantiske kysten av Afrika, nærmere bestemt fra Pointe-Noire (Brazzaville) til Luanda i Angola. Folkegruppen er en undergruppe av bantufolkene. På kikongo blir folket betegnet som **Besikongo**, med **Mwisikongo** som entallsform. I det siste har derimot betegnelsen Bakongo vunnet fram. Sent på 1900-tallet var det 10 220 000 av dette folket.
Mbuji-Mayi

**Mbuji-Mayi** (tidigere **Bakwanga**) er hovedstaden i provinsen Kasaï-Oriental i sentrale Kongo-Kinshasa (Den demokratiske republikken Kongo). Byen har 1&nbsp;546&nbsp;705 innbyggere (2009), og er dermed den tredje største byen i Kongo, etter Kinshasa og Lubumbashi. Diamantutvinning er en viktig inntektskilde i området.

## Referanser
Boma

**Boma** er en havneby i provinsen Kongo Central i Den demokratiske republikken Kongo (Kongo-Kinshasa). Fra Boma eksporteres tropisk tømmer, bananer, kakao og palmeprodukter. I 2012 hadde byen en estimert befolkning på , dette var en tilbakegang på knapt 20 % siden folketellingen i 1984.

## Historie
Boma ble grunnlagt som slavestasjon og *[[entrepot]]* (frilager) av handelsmenn fra flere europeiske land på 1500-tallet.

Fra 1886 til 1926 var Boma hovedstad i Belgisk Kongo, da Léopoldville (senere omdøpt Kinshasa) ble ny hovedstad. 

## Transport
Mellom 1889 og 1984 ble havnebyen betjent av en smalsporet jernbanelinje fra Tshela.

## Referanser


## Eksterne lenker
*
Sony Ericsson Yari

**Sony Ericsson U100i Yari** er en mobiltelefon som blir produsert av Sony Ericsson. Den ble lansert i oktober 2009. 

Yari omtales som en «spillmobil»; den har blant annet innebygget bevegelsessensor der kameraet oppfatter og tolker håndbevegelser foran telefonen. Den er en oppfølger av Suny Ericsson F305. Den er en skyvetelefon, og har en skjerm på 2,4 tommer.  

## Spesifikasjoner
*Form: Skyvetelefon
*Skjerm: 2,4 tommer, autorotering 
*Skjermoppløsning: 240 x 320, 16,7 millioner farger
*Touchskjerm: Nei
*Batteri: 1000 mAh
*Taletid: 11 timer (GSM), 4,5 timer (3G)
*Standbytid: 450 timer (GSM), 450 timer (3G)
*Kamera: 5 megapiksler, autofokus, LED blits, geotagging, ansiktsgjenkjenning og bildestabilisator, videolys
*Videoopptak: 320x240 (QVGA), 30 fps
*GPS, A-GPS, Google Maps
*Prosessor: ? MHz 
*RAM: ? MB
*ROM: ? MB
*Quadband, GSM 900, 1800, 1900, 850
*GPRS/EDGE klasse 10, UMTS, HSDPA 3.6 Mbps 
*microSD minnekort, maks. 16 GB
*Operativsystem: Sony Ericsson proprietært 
*Java: Ja
*Wi-Fi: Nei
*Bluetooth 2.0 + A2DP
*USB: Ja
*Radio: Ja, med RDS
*Størrelse: 100 mm (h), 48 mm (b) 15,7 mm (d)
*Vekt: 115 g med batteri

## Referanser


## Eksterne lenker
* Sony Ericsson produktside
Equateur

**Equateur** kan vise til:

*Équateur (provins) – en provins i Den demokratiske republikken Kongo
*Équateur (tidligere provins) – en tidligere provins i Den demokratiske republikken Kongo
Ewo

:**''Ewo** kan også henspille på den norske forfatteren Jon Ewo*
*'Ewo''' er en landsby i Republikken Kongo som er administrasjonssenteret i distriktet med samme navn og departementet Cuvette-Ouest. I 1996 hadde Ewo 4 200 innbyggere.
Dead by April (album)

***Dead by April*** er det selvtitulerte debutalbumet fra bandet Dead by April, utgitt 13. mai 2009. Den første singelen fra albumet var låten «Losing You» som ble utgitt den 6. mars 2009.  

Albumet består i hovedsak av nyinnspillinger av gamle demolåter, med unntak av de to nye låtene «What Can I Say» og «Sorry For Everything». «What Can I Say» ble utgitt som den andre singelen fra albumet den 16. september 2009, og «Angels Of Clarity» ble utgitt som den tredje singelen 12 dager senere (28. september). 

## Sporliste
#«Trapped» – 3:08
#«Angels of Clarity» – 3:41
#«Losing You» – 3:57
#«What Can I Say» – 3:08
#«Erased» – 3:26
#«Promise Me» – 3:34
#«Falling Behind» – 3:26
#«Sorry for Everything» – 3:44
#«In My Arms» – 3:25
#«Stronger» – 4:00
#«Carry Me» – 3:48
#«A Promise» – 3:37
#«I Made It»3:49 

## Personell
*Jimmie Strimell – vokal
*Pontus Hjelm – gitar og vokal
*Johan Olsson – gitar
*Marcus Wesslén – bass 
*Alexander Svenningson – trommer

## Kilder
* 

## Eksterne lenker
*
Geminidene

**Geminidene** er en meteorsverm forårsaket av asteroiden 3200 Phaethon.
Dette gjør geminidene til den eneste meteorsvermen som ikke er forårsaket av en komet.
Geminidene viser seg rundt 12–14 desember hvert år.
Svermen ble først observert for 150 år siden
Den ser ut til å komme fra stjernebildet Tvillingene (Gemini), derav navnet. 
Meteorene fra denne svermen er saktegående. 
Svermen later til å bli mer intens for hvert år, og man har observert 120-160 meteorer i timen under optimale forhold.

## Eksterne lenker
*  Meteorsverm gir mange stjerneskudd (2010) - forskning.no
*  På jakt i meteorittsvermen - forskning.no
*  Se opp for geminidene (2009) - Norsk romsenter
*  Observasjonskveld for TAF under Geminidene 13. desember 2009 - Trondheim Astronomiske Forening
Dag Høili

**Dag Alexander Høili** (født 19. november 1968) er en norsk forretningsmann. Han er kjent for å være farts- og motorinteressert og driver mest innen eiendom, bil og båt.

Han er sønn av Terje Høili (født 1944) som drev godt innen lavpris, og  er oppvokst i Fredrikstad. I likhet med sin søster Hege Frafjord Høili (født 1967) ble Dag Høili med i farens bedrift. 

 I 2004 solgte familien en større andel av sitt eierskap i Europris til investorgruppen Industri Kapital med en estimert gevinst på 1,3 milliarder kroner.  Omkring 2007 kjøpte han landets eneste Maybach av  Tinius Nagell-Erichsen. Sammen med Koenigsegg-eier Bård Eker (født 1961) fra Fredrikstad, finansierte Dag Høili i 2007 utviklingen av Koenigsegg CCXR *Edition*, en utgave som går på bioetanol og ble laget i seks eksemplarer og etter hvert solgt. Høili ble også kjent for sin deltakelse i TV3-serien Norges rike – pengene og livet.

## Referanser
Dd (Unix)

`'''dd'''` er et vanlig Unix-program hvis viktigste formål er kopiering og konvertering av filer. Forkortelsen dd står for «dataset definition» i IBM JCL, og kommandosyntaksen er ment å minne om denne.

## Eksterne lenker
* dd: manual page from GNU coreutils.
* dd for Windows.
* The Open Group Base Specifications Issue 6 of the dd utility
* savehd7 – Save a potentially damaged harddisk partition
* GNU ddrescue.
* Manual for GNU ddrescue.
* Softpanorama dd page.
* DD at Linux Questions Wiki.
Paul Marazzi

**Paul Thomas Leo Marazzi** (født 1975) er en britisk musiker, sanger og er medlem av den britiske / norske boybandet A1.

I oktober 2002 forlot Marazzi A1 av personlige grunner, og i 2005 startet han et nytt band kalt Snagsby. Da A1 ville gjøre comeback i 2009 ønsket ikke Marazzi å delta. Han ble gjenforent med de andre i 2017 da gruppen dro på turné.

## Referanser


## Eksterne lenker
* 
* 
*
Trygve Greiff

**Trygve Greiff** (født 11. februar 1926, død 13. juli 1988) var en prisbelønt norsk forfatter og oversetter. I tillegg til oversettelser fra tysk og engelsk, ga han ut biografier om Sigbjørn Obstfelder, Olaf Bull (1952) og Olav Nygard (1959). Han var gift med oversetteren Aud Greiff og bosatt ved Bjellandvann mellom Arendal og Tvedestrand.

## Priser
* Bastianprisen 1962 for Lawrence Durrells *Alexandriakvartetten*
* Tidsskriftet Ordets Pris 1969 for William Styrons *Nat Turners bekjennelser*
* Statsstipend 1971
* Norsk kulturråds oversetterpris 1972

## Referanser


## Eksterne lenker
* Oversikt over Greiffs oversettelser på Nasjonalbibliotekets hjemmesider
Annbjørg

**Annbjørg** er et norsk kvinnenavn dannet som en variant av *Arnbjørg*, som er en moderne form av det norrøne navnet *Arnbjǫrg*. Det første navneleddet er dannet av *ǫrn*, «ørn» eller *arinn*, «arne». Det andre er dannet av *bjarga*, «berge», *bjǫrg*, «hjelp», eller *borg*, «borg».

*Annbjørg* har norsk navnedag 26. mai.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Annbjørg Lien (f. 1971), norsk felespiller og folkemusiker
* Anbjørg Sætre Håtun (1972–2014), norsk helsejournalist og forfatter
* Anbjørg Bakken (f. 1977), norsk journalist
* Annbjørg Hætta, norsk samisk artist
* Anbjørg Ohnstad, norsk psykolog og forfatter

## Referanser


## Eksterne lenker
*
Steven F. Sage

**Steven F. Sage** (født 1947) er en amerikansk sinolog som særlig beskjeftiger seg med tidlig kinesisk historie og med ba-shu-skrift. Han er kjent for verket *Ancient Sichuan and the Unification of China* fra 1992.
Rai-Rai

***Rai-Rai*** er et musikkalbum av det trønderske rockebandet D.D.E.. Albumet kom ut i april 1993 og solgte .

## Sporliste
# «Vinsjan på kaia» (Viken/Lind) 4:10
# «Når æ e heilt alein» (Viken) 4:17
# «Kvinnfolk» (Tranaas/Viken/Brøndbo/Berre) 3:15
# «Rai Rai» (Viken) 3:18
# «Det umulige e mulig» (Viken/Lind) 5:03
# «Mandag morra – drøm» (Viken/Tangen) 4:08
# «Så fint & få prøvd sæ på livet» (Viken) 4:26
# «Flamma» (Viken) 3:37
# «No som verden forsvainn i tåka» (Viken/Lind) 3:19
# «Reis dæ & stå» (Viken/Lind) 3:05
# «Aldri nok» (Viken) 4:36
# «Ainner sia av elva» (Viken) 4:31
# «Vuggesang» (Brøndbo) 2:49
## Medvirkende
### D.D.E.
* Bjarne Brøndbo – vokalist, munnspill, trekkspill og låtskriver
* Frode Viken – gitarer, mandolin, kor og vokal, og låtskriver 
* Eivind Berre – bassist, kor og låtskriver coverdesign 
* Bård Jørgen Iversen – orgel, piano, trekkspill og kor 
* Terje Tranaas – keyboard, kor, trekkspill og låtskriver coprodusent 
* Eskil Brøndbo – trommeslager, kor

### Andre medvirkende

* Ronny Grannes – kor på *Ainner sia av elva*
* Heidi Granlund – kor på *Så fint å få prøvd sæ på livet* og *Flamma*
* Odd Magne Gridseth – Kontrabass på *Det umulige e mulig*
* Stein Inge Brækhus – trommer på *Det umulige e mulig* og div. perkusjon på *Når æ e heilt alein, Kvinnfolk, Det umulige e mulig, Reis dæ å stå, Aldri nok* og *Ainner sia av elva*
* Geir Sundstøl – på alle spor unntatt *Flamma* og *No som verden forsvainn i tåka*, elgitar, akustisk gitar, mandolin, bouzouki, banjolin, 6-strengers bass, munnspill, pedar-steel, lap-steel og dobro
* Åge Aleksandersen – produsent, gitar på *Flamma*, tale på *Ainner sia av elva*, mix 
* Bjørn Tore Ness – forside på namdal arbeiderblad 
* Ola Johansen – mastering 
* Sturla Samuelsen – innspillingstekniker 
* Rune Nordal – mix 
* Trygve Indrelid – scanfoto 
* Idar Lind – tekstforfatter
* Finn Tangen – tekstforfatter

## Eksterne lenker

* https://www.discogs.com/release/5941436-DDE-Rai-Rai
Qvisten Animation

**Qvisten Animation AS** er et norsk produksjonsselskap for animasjon. Studioet ble etablert i 1994 av Fredrik Kiøsterud og Ove Heiborg. I 1997 ble regissøren Rasmus A. Sivertsen medeier. Qvisten Animation AS hadde i mange år lokaler i Frimanns gate 20, like ved Oslo katedralskole og Vår Frelsers gravlund i Oslo, men har senere flyttet til Maridalsveien 87. Qvisten lager animasjoner med teknikker som klassisk dukkeanimasjon (à la Wallace og Gromit), klassisk 2D-animasjon (som i de gamle Disneyfilmene) og 3D-animasjon. Animasjonsstudioet har produsert over 400 reklamefilmer, animasjonsserier, langfilmer og musikkvideoer.

## Produksjoner
Qvisten har stått bak mange produksjoner siden 1994, blant annet de følgende:
* 2008: *[[Kurt blir grusom]]*
* 2009: *[[Knerten (film)|Knerten]]*
* 2010: *[[Pelle Politibil går i vannet]]*
* 2010: *[[Knerten gifter seg]]*
* 2011: *[[Knerten i knipe]]*
* 2013: *[[Pelle Politibil på sporet]]*
* 2013: *[[Jul i Flåklypa]]*
* 2015: *[[Knutsen & Ludvigsen og den fæle Rasputin]]*
* 2015: *[[Solan og Ludvig – Herfra til Flåklypa]]*
* 2016: *[[Dyrene i Hakkebakkeskogen (film)|Dyrene i Hakkebakkeskogen]]*
* 2017: *[[Elias og Storegaps hemmelighet]]*
* 2017: *[[Ekspedisjon Knerten]]*
* 2018: *[[Månelyst i Flåklypa]]*
* 2018: *[[KuToppen]]*
* 2019: *[[Kaptein Sabeltann og den magiske diamant]]*
* 2019: *[[Reven og Nissen]]*
* 2020: *[[Knerten og sjøormen]]*
* 2020: *[[Knutsen & Ludvigsen 2 – Det store dyret]]*
* 2020: *[[Jul på KuToppen]]*
* 2021: *Reodor Felgens Hyperakselerator* (reklamefilm, Hunderfossen)
* 2022: *[[Helt super]]*
* 2022: *[[Snøbarnas juletime]]* (med bl.a. *[[Rekorden]]*)
* 2022: *[[Folk og røvere i Kardemomme by (2022)]]*
* 2023: *Møllers Tran – Flåklypa Edition* (reklamefilm)
* 2023: *[[Kutoppen på sporet]]*
* 2023: ''Bukkene Bruse på badeland''
* 2024: *[[Jul med Astrid Lindgren]]*
* 2025: *[[Kaptein Sabeltann og Grevinnen av Gral]]*
* 2025: *[[Spermageddon]]* 
* 2025: *[[Flåklypa – fra Paris til pyramidene]]*
* 2025: *Zalo – Flåklypa* (reklamefilm)

## Priser og nominasjoner
### Priser
Qvisten har vunnet flere priser for sine produksjoner, deriblant:
* Sølv Visuelt 2010: for *[[Fanthomas]]*
* Amandaprisen 2010: beste visuelle effekter for filmen *[[Knerten (film)|Knerten]]* (2009)
* Amandaprisen 2017: beste barnefilm for filmen *[[Dyrene i Hakkebakkeskogen (film)|Dyrene i Hakkebakkeskogen]]* (2015)
* Amandaprisen 2020: Folkets Amanda for filmen *[[Kaptein Sabeltann og den magiske diamant]]* (2019)

### Nominasjoner
* Amandaprisen 2011: nominert i kategorien «beste visuelle effekter» for filmen *[[Knerten gifter seg]]* (2010)
* Amandaprisen 2017: nominert i kategorien «beste norske kinofilm» for filmen *[[Dyrene i Hakkebakkeskogen (film)|Dyrene i Hakkebakkeskogen]]* (2015)
* Amandaprisen 2018: nominert i kategorien «beste kortfilm» for kortfilmen *[[Odd er et egg (kortfilm)|Odd er et egg]]* (2017)
* Amandaprisen 2019: nominert i kategorien «beste barnefilm» for filmen *[[KuToppen]]* (2018)

## Referanser


## Eksterne lenker
* Qvistens nettsider
* Opplysninger om Qvisten i enhetsregisteret
Kvaløytunnelen

**Kvaløytunnelen** er en veitunnel i Vindafjord kommune i Rogaland. Den er 144 meter lang og utgjør en del av fylkesvei 46.

## Se også
*Veitunneler i Norge
*Undersjøiske veitunneler i Norge

## Referanser
Lysakerlokket

**Lysakerlokket** er en veitunnel på europavei 18 i Bærum kommune i Akershus. Den er 260 meter lang og har to hovedløp, pluss to sideløp for av- og påkjøringsramper.

## Se også
* Sjølystlokket
* Veitunneler i Norge
* Undersjøiske veitunneler i Norge

## Referanser
Vesttunnelen

**Vesttunnelen** er en veitunnel på fylkesvei 1648 og fylkesvei 1424 i Bærum kommune i Akershus. Den delen av tunnelen som er på fylkesvei 1648 er 455 meter lang og har en rundkjøring i midten hvor utstikkeren på fylkesvei 1424 er koblet sammen, den er 65 meter lang.

## Se også
*Sandviksåstunnelen
*Evjetunnelen
*Veitunneler i Norge

## Eksterne lenker
* Bilde av tunnelen og over bygget sett fra vest.
* Bilde av tunnelen og over bygget sett fra vest.
Bjørn Enoksen

**Bjørn Wilhelm Enoksen** (født 15. oktober 1965 i Oslo) er en norsk studiomusiker. Han spilte blant annet bass på Terje Tyslands album *Din jævel*, som kom ut i 2000.

Han har også spilt med en rekke andre populære musikere og band inkludert Jørn Hoel og Vestlandsfanden.
## Diskografi
### Vestlandsfanden
* *[[Horn & Harpe]]* (1995)
* *[[Livets glade plommer]]* (2010)
### Deltar på
* Terje Tysland: *[[Fullar enn fullmånen]]* (1993)
* Bill Booth & The Convertibles: *[[Round the Bend]]* (1994)
* Sizz & The Blue Bag: *[[Hold on (I'm Coming)]]* (1995)
* Terje Tysland: *[[Hurra for mæ]]* (1995)
* Terje Tysland: *[[Din jævel!]]* (2000)
* Terje Tysland: *[[25 år med gitter og stas]]* (2002)
* Egmont: *[[Barna synger julesanger]]* (2004)
* Trond Trudvang: *[[Trond Trudvang (album)|Trond Trudvang]]* (2010)
* Rosenkrantz: *En spellemann* (2010)
* Trond Trudvang: *[[Gode sko (Trond Trudvang-album)|Gode sko]]* (2012)
* Gjermund Elgenes: *Life (Is Good Enough)* (2012)
* Amund Bjønness: *Hold meg igjen* (2014)
* Amund Bjønness: *[[Ansikter (Amund Bjønness-album)|Ansikter]]* (2014)
* Stein Bull-Hansen: *[[Just Married (Stein Bull-Hansen-album)|Just Married]]* (2015)
* Axel Schmidt d.y.: *Humle fly (jan. 2016)* (2017)
* Axel Schmidt d.y.: *Fly (nov. 2015)* (2017)
* Axel Schmidt d.y.: *[[Bursdag EP]]* (2017)
* Axel Schmidt d.y.: *Jeg drømmer igjen (mai 2005)* (2017)

## Eksterne lenker
* Enoksens hjemmeside
Solheimsvikens bedehus (Torvsalen)

**Solheimsvikens bedehus** eller ***Torvsalen*** er en bygning fra Solheimsviken i Bergen som er flyttet til Gamle Bergen Museum i Sandviken.

## Bakgrunn
Solheimsviken Indremisjonsforening ble opprettet 3. mars 1874. Foreningen fikk behov for et eget bedehus og i 1879 startet innsamlingen av penger. Bedehuset ble bygget på dugnad under byggmester Ole Totlands ledelse og tatt i bruk 22. mai 1881.

## Riving
I forbindelse med at Bergen kommune rehabiliterte Solheimsviken bydel på 1970-tallet ble bedehuset ekspropriert 1. juli 1976. Våren 1977 ble Gamle Bergen Museum tilbudt bygningen. Mellom mai og oktober 1977 ble rivingen fullført og materialene flyttet til museet på Elsesro.

## Gjenreisning
Da bedehuset ble gjenreist årene 1980-1983 ble det satt opp over en brannsikker kjeller med et stort arkivrom og nye publikumstoaletter. Ettersom museet bruker bygningen som forsamlingslokale er alle religiøse symboler fjernet. Bedehuset er også omdøpt til *Torvsalen*, etter beliggenheten ved museets torv, mellom Krohnstedet og Kong Oscarsgate 48 (Embetsmannshuset). Bedehuset er den siste eldre bygningen som er blitt revet og gjenreist på Elsesro.
NM i fotball for kvinner 1997

**[[NM i fotball for kvinner|Norgesmesterskapet i fotball for kvinner]] 1997** er en norsk fotballturnering. 

Det var det 20. offisielle norgesmesterskap. Trondheims-Ørn slo Klepp i finalen som ble spilt lørdag 25. oktober på Ullevaal Stadion i Oslo. 
Trondheims-Ørn kom til finalen ved å slå Fortuna, Fløya, Byåsen og Sandviken.
Klepp kom til finalen ved å slå Bjerkreim, Egersund, Athene Moss og Asker.
 
## Småfakta
* Det var to tilfeller av lag fra Toppserien som ble slått ut av lag fra lavere divisjoner; Bøler ble slått ut av Rødenes og Verdal ble slått ut av Byåsen. Begge disse lagene rykket ned etter endt sesong.
* Den største seieren i Norgesmesterskapet det året var Vallsets 13-0 over Kongsvinger.

## 1. runde

## 2. runde
De fleste kampene ble spilt onsdag 4. juni.

1Onsdag 11. juni.
2Torsdag 19. juni.

## 3. runde
De fleste kampene ble spilt onsdag 30. juli.

3Søndag 20. juli
4Onsdag 23. juli
5Tirsdag 29. juli

## Kvartfinaler

## Semifinaler

## Finale

## Kilder
* Stein Langørgens hjemmeside (engelsk)
Dag Bårdstu

**Dag Bårdstu** (1962–2025) var en norsk musiker og pianist. Han var særlig kjent som keyboardist i Trøndelag-bandet Bergstaden Old Stars og har enorm fartstid i flere band siden 80-tallet som f.eks. Charm, Hardline og Black Cat Bones. Han har også spilt tangenter på plater for etablerte artister som Terje Tysland, Øystein Dolmen, Petter Wavold og Dalakopa.

I 2024 mottok han Holtålen kommunes kulturpris, sammen med Ola Kjerrengvoll.

## Diskografi
### [[Hardline]]
* *[[Hardline (album)|Hardline]]* (1984)

### [[Charm]]
* *Billy the Kid* (1987)
* *Hot Love* (1988)

### [[Torpedoes]]
* *[[Ball Me Out]]* (1992)

### [[Stoneflower]]
**Album**
**[[Crack a Little Smile]]* (2003)
**[[Destination Anywhere]]* (2014)

**Singler**
* *Sign On* (1999)
* *If U Say* (2002)

### [[Bergstaden Old Stars]]
* *[[Det brinner en Eld]]* (1996)
* *[[Garp!]]* (2001)
* *[[Pissryss]]* (2010)
* *[[Jorda rundt som farende fant]]* (2016)

### Andre deltagelser
* Petter Wavold: *[[Petter Wavold (EP)|Petter Wavold]]* (1990)
* Diesel Dahl: *[[Recycled]]* (1997)
* Terje Tysland: *[[Din jævel!]]* (2000)
* Petter Wavold: *[[Gammel kjærlighet]]* (2004)
* Dalakopa: *[[Elixir]]* (2006)
* Jan Borseths: *[[Festen fortsetter (Jan Borseths-album)|Festen fortsetter]]* (2006)
* Chronicles: *[[Chronicles (Chronicles-album)|Chronicles]]* (2007)
* Øystein Dolmen: *[[Hjertespeil]]* (2007)

## Referanser
Pedro Toro

**Pedro Antonio Toro** (født 29. juni 1967) er en norsk musiker og studiomusiker. Han er fra Coroico i Bolivia, men har bodd i Norge siden 1993, og er bosatt i Oslo.

Han spiller charango, en liten ti-strengers gitar som opprinnelig er laget av beltedyrskall. Toro begynte sin musikalske karriere på slutten av 80-tallet i La Paz i Bolivia, hvor han spilte med ulike anerkjente musikkgrupper.

I 1998 spilte han charango og timbales på Terje Tyslands album *Ein runde te*. Han har samarbeidet med kjente musikere som Paolo Vinaccia, Mari Boine, Sondre Bratland og grupper som Inti og Kalenda Maya. 

Har vært hovedmedvirker i første plata til trio-en Asi es Bolivia som er bosatt i Norge. Musikken i denne plata avspeiler og beskriver livet i «Coroico», et lite sted i det tropiske området i La Paz fylket i Bolivia. Toro er opprinnelig fra dette stedet og han har svært god kjenneskap til den type musikken og rytmene som brukes i denne plata. 

Han har til nå medvirket på en rekke LP/CD-er, og turnert for Rikskonsertene med programmet El quirquinchito og Pedro gikk til skolen.

Ved siden av musikken har han pedagogisk utdanning på masternivå fra HiO. 

## Referanser


## Eksterne lenker
*
Carlos Jeldes

**Carlos Alfredo Ramirez Jeldes** (født 23. juni 1954 i Chile) er en norsk studiomusiker og bassist. I 1998 spilte han bassgitar og perkusjon på Terje Tysland-albumet *[[Ein runde te']]*. Carlos Jeldes har bodd i Norge siden 1987. Komponist, tekstforfatter og musiker til bestillingsverk La Historia De Carlos-Telemarfestivalen 2002. Komponist og arranger albumet Elävät ja Elläimet-Lasten Lauluroikka 2019.
## Diskografi
* *[[Arcoiris Musical/Den musikalske regnbuen]]* (2012), med Luison Medina
* Elävät ja Elläimet-Lasten Lauluroikka (2019).
### [[BandaCUITO]]
* *[[Epew (EP)|Epew]]* (2013)
* *[[Epew II]]* (2016)
### [[Inti (band)|Inti]]
* *[[Entre culturas]]* (1997)
* *[[Entre culturas II]]* (2013)
;Singler/EP-er
* *Sobreviviendo* (2013)
* *Carnófelo* (2016)
* *Hoy brindo por ti* (2016)
* *Buscando al sol* (2016)
* *Entre culuras III* (2017)
* *Ven a bailar* (2017)
* *Qué movimiento* (2017)

### Deltar på
* Diverse: *El dia màs Largo* (1989)
* Kodex Ungdomskor & Oddvar Rotvik: *[[Det brenn ein eld &ndash; Musikalske bilder fra norsk misjon]]* (1991)
* Terje Tysland: *[[Ein runde te']]* (1998)
* Terje Tysland: *[[25 år med gitter og stas]]* (2002)
* Etnisk musikklubb: *[[combiNATIONS &ndash; The New International Music of Norway]]* (1998)
* Lyriaka: *[[Lyriaka og hunden fra Horrgatark]]* (2006)
* Hector Meriles & Saúl Callejas: *Canción del eco* (2016)
* Hector Meriles & Saúl Callejas: *Bistro fada* (2016)
* Radio M: *La huella del que viene* (2016)
Flygeaske

**Flygeaske** (flyveaske), engelsk *fly ash*, er et biprodukt av en forbrenningsprosess, asken fanges opp fra røykgasser ved hjelp av filtre. Flygeaskens sammensetning vil variere med hva som forbrennes, men all flygeaske inneholder vesentlige mengder av silisiumdioksid (SiO2) og kalsiumoksid (CaO). Normalt skilles det mellom flygeaske fra kullfyrte kraftverk, og flygeaske fra forbrenning av avfall.

Tidligere ble flygeasken fra kullfyrte kraftverk sluppet ut i atmosfæren, men økende fokus på forurensing banet vei for løsninger som tok flygeasken ut av avgassene. Ved rask nedkjøling av gassene kunne flygeasken fanges opp i pulverform. Men dette medførte nye utfordringer med deponering av produktet og kostnader for å fjerne det. På sent 1900-tallet ble det oppdaget å ha synergi med sement og dermed innvirkning på betongens mekaniske egenskaper. Idag blir flygeaske brukt daglig hos betongblandeverk og sementprodusenter for dens positive effekt på betong.

I Norge brukes flygeeaske blandet inn i noen sementprodukter. For eksempel så har Norcem Standard FA et innhold av flygeaske på 20&nbsp;%. Det er også testet ut sementer med høyere innhold av flygeaske, og elementene i Bjørvika-tunnelen er for eksempel støpt med en sement som inneholder 30&nbsp;% flygeaske. Flygeaske egner seg som tilleggsmateriale i sement fordi det blant annet gjør betongen tettere.

Bruk av flygeaske i sement bidrar også til å redusere nødvendig sementmengde fordi den er byttet ut med flygeaske, og reduserer dermed utslipp av CO2 fra sementproduksjonen. Som følge av den utstrakte bruken av flygeaske i sement og betong blir følgelig mengden som går til deponering tilsvarende redusert. I faget betongteknologi blir flygeaske betegnet som en type pozzolan. Silikastøv er et annet pozzolan og har tilsvarende eller gjerne bedre egenskaper en flygeaske. Silikastøv er til motsetning til flygeaske svært dyrt.

Flygeaske fra forbrenning av avfall kategoriseres som farlig avfall og deponeres. Som følge av at økt mengde avfall går til forbrenning, blir også mengdene flygeaske fra forbrenningsanlegg økende. På Langøya utenfor Holmestrand opererer NOAH et mottak for farlig uorganisk avfall fra Norge, Sverige og Danmark. Selskapet omsette for 580 millioner kroner i 2017. Der brukes flygeaske fra forbrenningsanlegg til å nøytralisere svovelsyre. Syren og asken reagerer kjemisk og danner et gipslignende stoff, som deretter blir deponert i et tidligere kalksteinbrudd, og regnes fortsatt som farlig avfall. I 2024 er øya full og selskapet ønsker derfor å lagre gipsen i gamle gruveganger i Brevik, men det er det stor lokal motstand for lokalt.

## Referanser


## Eksterne lenker
* «Flygeaske» , *Norcem*
* «Flygeaske i sement vs flygeaske til deponi» , *Heidelberg Cement*
Winnie

**Winnie** kan henvise til:

* Winnie (navn), et kvinnenavn
* Solfrid Heier (født 1945), norsk sanger med artistnavnet «Winnie»
Ove Røste

**Ove Røste** (født 1961) er en norsk musiker og trommeslager. 

Han var på 1980-tallet med i gruppa The Game, som var backing-band for Terje Tysland. Han er studiomusiker og medlem i det norske rockebandet Bergstaden Old Stars som han startet i 1985. 

Røste arbeider som musikklærer ved kulturskolen på Os.
__NOTOC__
## Diskografi
### The Game
* *Innespærra/Ungdomsklubben* (1981)
### Med Terje Tysland
* *[[...Narra igjen!]]* (1983)

### Med Bergstaden Old Stars
* *[[Live at Zimla]]* (1987)
* *[[Forever Young (Bergstaden)|Forever Young]]* (1990)
* *[[Elden|Det brinner en Eld]]* – musikk fra oppsettingene i 1994-1996 (1996)
* *[[Garp!]]* (2001)
* *Pissryss* (2010)
* *Farende Fant* (2016)

### Med Martin Aune/Ove Røste
Martin Aune/Ove Røste: *Kjeften full tå fluggu* (1987)

### Deltar på

* Arnfinn Strømmevold*: I all slags vær* (2021)

* Martin Aune: *Hei kor det svinge no!!* (1984)

## Eksterne lenker
* Bergstaden Old Stars
James William Tutt

**James William Tutt** (født 1858, død 1911) var en engelsk entomolog. Han arbeidet særlig med sommerfugler.

Tutt var forfatter av bokverket *The British Noctuae and their Varieties* (1891–92) som omhandler de britiske artene av nattfly. Han skrev også boken *Natural History of the British Lepidoptera* (1890–1911).
Kasaï (provins)

**Kasaï** er en provins i Den demokratiske republikken Kongo. Før konstitusjonen av 2006 var den en del av Kasaï-Occidental-provinsen. Administrasjonsbyen er Luebo og det mest utbredte språket er tshiluba. Kasaï grenser til Lulua i sørøst, Kwango i sørvest, Sankuru i Tshuapa, Kwilu, Mai-Ndombe og landet Angola i sør.

## Referanser
Cynthia Woodhead

**Cynthia Lee «Sippy» Woodhead** (født 1964) er en amerikansk tidligere svømmer som under sommer-OL 1984 i Los Angeles tok sølv på 200&nbsp;m fri. Under langbane-VM 1978 i Berlin tok Woodhead to gullmedaljer og to sølvmedaljer. Hun har også seks gullmedaljer og én sølvmedalje fra Panamerikanske leker, hvorav hun vant fem av gullmedaljene under lekene i 1979 i San Juan.

Woodhead ble i 1979 kåret til *[[Årets svømmer|Årets svømmer i verden]]* av det amerikanske magasinet *[[Swimming World Magazine]]*.

## Referanser


## Eksterne lenker
*
Manfred Schumann

**Manfred Schumann** (født 7. februar 1951), er en vesttysk tidligere bobkjører og hekkeløper som deltok i de olympiske sommerleker 1972 i München og i de olympiske vinterleker 1976 i Innsbruck.

Schumann vant to olympiske medaljer i bobsleigh under Vinter-OL 1976 i Innsbruck. Sammen med Wolfgang Zimmerer kom han på andreplass i toerbob bak Øst-Tyskland. Han var også med på den vesttyske firerboben som kom på tredjeplass bak Øst-Tyskland og Sveits.

Schumann ble verdensmester i firerbob 1974 i St. Moritz.

## OL-medaljer
* 1976  Innsbruck -  Sølv i bobsleigh, toerbob  Vest-Tyskland
* 1976  Innsbruck -  Bronse i bobsleigh, firerbob  Vest-Tyskland

## Referanser


## Eksterne lenker
*
Erich Schärer

**Erich Schärer** (født 1. september 1946) er en sveitsisk bobkjører som deltok i de olympiske vinterleker 1976 i Innsbruck og 1980 i Lake Placid.

Schärer vant to olympiske medaljer i bobsleigh under vinter-OL 1976 i Innsbruck. Han var med på det sveitsiske laget som kom på andreplass i firerbob bak Øst-Tyskland. I toerbob kom han på tredjeplass sammen med Joseph Benz.

Fire år senere, under vinter-OL 1980 ble han olympisk mester i bobsleigh. Sammen med Joseph Benz vant han konkurransen i toerbob foran to østtyske lag. Han var også med på det sveitsiske laget som kom på andreplass i firerebob. De andre på laget var Ulrich Bächli, Rudolf Marti og Joseph Benz

Schärer ble verdensmester i bobsleigh hele sju ganger, tre i toerbob og fire ganger i firerbob. Toerbob 1978 i Lake Placid, 1979 i Königssee og 1982 i St. Moritz. Firerbob 1971 i Cervinia, 1973 i Lake Placid, 1975 i Cervinia og 1986 i Königssee. 
## OL-medaljer
* 1980  Lake Placid -  **Gull** i bobsleigh, toerbob  Sveits
* 1976  Innsbruck -  Sølv i bobsleigh, firerbob  Sveits
* 1980  Lake Placid -  Sølv i bobsleigh, firerbob  Sveits
* 1976  Innsbruck -  Bronse i bobsleigh, toerbob  Sveits

## Eksterne lenker
*
Göta Pettersson

**Göta Elisabeth Pettersson** (født 18. desember 1926 i Stockholm, død 9. oktober 1993 samme sted) er en tidligere svensk turner. Hun representerte turnforeningene *Gymnastik- och Idrottsklubben Stockholmsflickorna*, senere *Östermalms Idrottsförening*.

Hun deltok i OL i 1948 og 1952, første gang 21 år gammel. Sverige kom på 4.-plass av de 11 lagene som stilte ved lagkonkurransen i 1948. To år senere, i 1950, vant Sverige gull i troppskonkurransen med håndapparater under VM i turn, med Lindberg på laget. Ved det påfølgende OL forsvarte Sverige VM-gullet sitt fra 1950, og vant gull i troppskonkurransen; de hadde et program der de brukte baller. Sovjetunionen på andreplass brukte ringer, på samme måte som i moderne rytmisk gymnastikk. I lagkonkurransen sammenlagt kom Sverige på 4.-plass. Individuelt kom hun på 37.-plass sammenlagt.

## Eksterne lenker
* 
* Profil med bilde hos Sveriges Olympiska Kommitté
Bernhard Lehmann

**Bernhard Lehmann** (født 11. november 1948), østtysk bobkjører som deltok i de olympiske vinterleker 1976 i Innsbruck, 1984 i Sarajevo og 1988 i Calgary

Lehmann ble olympisk mester i bobsleigh i vinter-OL 1976 i Innsbruck. Han var med på det østtyske laget som vant konkurransen i firebob foran Sveits og Vest-Tyskland. De andre på laget var Meinhard Nehmer, Jochen Babock og Bernhard Germeshausen.

Fire år senere, i vinter-OL 1984 i Sarajevo vant han sølv i både i toer- og firerbob.

Lehmann ble verdensmester i bobsleigh 1985 i Cervinia i firerbob.

## OL-medaljer
* 1976  Innsbruck -  **Gull** i bobsleigh, toerbob  Øst-Tyskland 
* 1984  Sarajevo -  Sølv i bobsleigh, toerbob  Øst-Tyskland 
* 1984  Sarajevo -  Sølv i bobsleigh, firerbob  Øst-Tyskland 
* 1988  Calgary -  Bronse i bobsleigh, toerbob  Øst-Tyskland

## Eksterne lenker
*
Aleksander Gamme

**Aleksander Gamme** (født 1976) er en norsk eventyrer, polfarer og gründer. 

I 2007 besteg han Mount Everest sammen med Stian Voldmo i undervisningsprosjektet «Hamar til Topps» for Hamar elever, hvor to skoler mottok en kreativitetspris fra Kunnskapsdepartementet.  

I 2010 gjennomførte han et lignende prosjekt med en 2000 km lang sykkeltur i Sahara. I 2011 gikk han alene tur-retur til Sydpolen. 

I 2021 grunnla han Pinsj, en plattform for salg og utleie av brukt friluftsutstyr. 

## Privatliv
Gamme var i et forhold med fjellklatrer Cecilie Skog, med hvem han ledet NRK-programmet *Drømmeturen*. De har to døtre sammen og gikk fra hverandre i 2019.

## Ekspedisjoner
* 2003: 50 dager gjennom Finnmark og Troms. 
* 2003: Pik kommunizma i Tadsjikistan 7495 moh (stoppet på 7000 moh). 
* 2007: Mount everest fra Tibet med Stian Voldmo. 
* 2010: verdens første på tandemsykkel gjennom Sahara. 
* 2010: Broad peak i Pakistan 8047 moh (stoppet på 7500 moh). 
* 2011/12: fram og tilbake til Sydpolen uten etterforsyninger, 87 dager, 2270 km (solo). 
* 2013-2014: Drømmeturen, NRK-serie.
* 2013/14: Prosjekt Dronning Maud Land, multisportekspedisjon Antarktis, NRK-produksjon.  
* 2015: Oppdrag nansen.  

## Bibliografi
* *12 eventyr og et badekar*, Cappelen Damm, 2016 ISBN 9788202524555
* *12 eventyr og et spøkelse*, Cappelen Damm, 2015 ISBN 9788202477943
* *Ekspedisjonsboka,* Larsforlaget/Cappelen, 2012 ISBN 9788292708330
* *12 turer med trøkk,* Larsforlaget, 2012 (Birkebeineren - 800 år etter)
* *Tøffe turer med trøkk,*  Larsforlaget, 2010 (På tandemsykkel gjennom Sahara)
* *10 turer med trøkk,* Larsforlaget, 2008 (50 dager gjennom Finnmark og Troms) 
* *Turer med trøkk,* Larsforlaget, 2006 (Pik Kommunizma)

## Referanser


## Eksterne lenker
*
Scott Miller

**Scott Andrew Miller** (født 1975) er en australsk butterflysvømmer som tok sølv på 100&nbsp;m buttefly og bronse på 4×100&nbsp;m medley stafett under sommer-OL 1996 i Atlanta. Miller har også én gull og to sølv fra kortbane-VM 1995 i Rio de Janeiro og to gull fra Stillehavslekene 1995 i Atlanta.

Miller ble i 1995 kåret til *[[Årets svømmer|Årets svømmer i Oseania og Asia]]* av det amerikanske magasinet *[[Swimming World Magazine]]*.

## Eksterne lenker
*
Koppelevator

En **koppelevator** eller et **begerverk** er en mekanisk heiseinnretning som brukes til å transportere bulkmaterialer vertikalt. Den inngår gjerne som en del av en større maskin, for eksempel en steinknuser.

## Eksterne lenker
* Koppelevator / Begerverk Agdermaskin